
I. DEFINIREA TERMENILOR
Termenul „diaspora” este îndeobşte asociat – sau confundat - cu cele de „exil” sau „emigraţie”, ceea ce necesită o definire şi diferenţiere a acestora.

DIASPORA: provine din vocabularul istoriei Bisericii şi, etimologic, se defineşte ca fiind dispersarea unei etnii în lume. Aceasta poate avea forme variate. 
Termenul respectiv nu se regăseşte ca atare la nivelul legislaţiei şi practicii european, ci înglobează toate celelalte concepte: migranţi, refugiaţi, azilanţi, muncitori, studenţi, oameni de afaceri etc.
EXILUL: este condiţionat politic, ideologic şi presupune discriminarea, urmărirea, (ameninţarea cu) închisoarea drept cauze. Exilat este acela care nu se poate întoarce fără a-şi primejdui libertatea în ţara de unde a plecat.

EMIGRATIA: motivată personal sau economic; percepută, mai ales sociologic, ca fiind specifica "sărăcimii", muncitorilor, deci poate fi definit ca un act pur economic. Pentru români, singura tentativa de emigrare (ca fenomen organizat şi conştientizat ) este exodul transilvanenilor din anii '30-'40 spre SUA. 

Engleza şi franceza mai utilizeaza termenii banishment, bannissement, având în română echivalentul surghiun.

Sensul cuvântului „diaspora” a suferit modificări de-a lungul timpului, în acest proces putând fi decelate patru mari perioade: antichitatea, Evul Mediu şi Renaşterea, secolele XIX-XX, până în anii anii  70 şi perioada al cărei început este marcat de anii 80.

Dacă, în cadrul primelor două perioade, sensul termenului acoperea conceptele de colonizare şi, ulterior, de expansiune comercială, odată cu debutul celei de a treia perioade (secolul al XIX-lea), devine sinonim cu deplasările de populaţie şi exil forţat. 

La începutul anilor 70, termenul se aplică populaţiilor care trăiesc în afara ţării de origine. Potrivit susţinătorilor acestei schimbări semantice
, minorităţile descendente din imigranţi care susţin strânse legături cu ţara de origine constituie diaspora epocii moderne; se poate vorbi, astfel, despre diaspora mexicană, filipineză, sârbă, kossovară, croată, poloneză etc. 

Anii 70-90 sunt anii revendicării grupurilor de victime istorice ale naţiunii sau statului, prin identificarea lor cu diaspora; ca atare, diaspora dobândeşte accepţiunea excluziunii şi exilului forţat.
La începutul anilor 90 datorită posibilităţilor extinse de comunicare cu ţara de origine, numeroase guverne au făcut apel la „patriotismul” membrilor diasporei pentru a le mobiliza votuirle, resursele financiare şi expertiza.
Altă semnificaţie a termenului este pozitivă şi asociată ideii de cosmopolitanism şi contestare a omogenităţii culturale a statului modern. Această accepţiune pune accent nu atât pe un loc de origine şi legăturile exilului cu acel loc, ci pe multitudinea legăturilor între comunităţile dispersate.

În condiţiile globalizării/mondializării, emigranţii şi descendenţii lor dezvoltă apartenenţe sociale duble sau apartenenţe la comunităţile transnaţionale.

Trăsăturile specifice, generale definite, ale diasporei sunt memoria şi conştiinţa unei condiţii sociale incerte, instabile, precare, dacă nu periculoase şi voinţa de a schimba această „soartă”; transmiterea organizată şi, uneori, reinventarea memoriei colective de către elite (prin şcoală, presă, asociaţii, instituţii religioase etc.); multitudinea mijloacelor de exprimare culturală; mijloace economice şi culturale pentru menţinerea unei reţele multinaţionale de legături cu ţara de orgine sau între centrele de dispersare. G. Scheffer reţine trei trăsături ale diasporei: revendicarea identităţii etinice, amplitudinea legăturilor comunitare transnaţinale, contactele cu ţara de origine
.
II. DIASPORA ROMÂNEASCĂ 
Diaspora românească are o istorie de peste o sută de ani. Astăzi, numărul românilor care trăiesc în afara granițelor este, potrivit  estimărilor oficiale ale statului român, de circa 10 milioane de români, din care aproximativ 829.715 de români se află în Spania, conform datelor Oficiului spaniol pentru străini, 953.000 de români se află în Italia, conform Institutului Naţional de Statistică al statului gazdă şi 210.000 de persoane de origine română în Canada, conform informaţiilor Statistics Canada
. 

Cele mai mari și mai vechi comunități românești se află în Canada și SUA. Grupuri autohtone, izolate și de o mărime redusă, sunt răspândite însă pe tot globul. Africa de Sud, Australia, Mexic, Argentina, Macedonia sau Grecia sunt câteva dintre locurile în care românii au ales să locuiască. Cea mai mare comunitate de români din Europa se găsește în Germania, unde numărul lor depășește 100.000 și este formată, în mare parte, din sașii plecați din Transilvania. De asemenea, în Spania și Italia s-au format, în ultimii ani, grupuri mari ale românilor care lucrează în agricultură. 

Emigraţia

Fenomenul plecării în masa a românilor spre alte meleaguri datează din a doua jumătate a secolului al XIX-lea, subliniază autorii. În 1880, în America au sosit primii emigranți români. O parte s-au stabilit în Canada, iar cealaltă în Statele Unite. Primul val de români veniți în Canada lucrau la construcția de căi ferate sau în agricultură. În a doua jumătate a secolului al XIX-lea, câţiva emigranţi români foarte instruiţi şi dotaţi s-au afirmat ca mari specialişti. Astfel, Gheorghe Pomuţ (1828-1882), român din oraşul Gyula (jud. Bichiş - Ungaria de est) emigrează în America de Nord şi participă, ca ofiţer al trupelor S.U.A., la războiul de secesiune (1861-1865). Remarcându-se ca un militar de excepţie, a fost ridicat la gradul de general. Luându-se în considerare meritele sale dar şi capacităţile sale intelectuale, a fost numit, mai apoi, consul general al SUA la Petrograd, funcţie pe care a deţinut-o timp de 12 ani (1866-1878)
. 

Un alt român, dr. Ilarie Mitrea, născut la 1842 în Răşinari, se afla în anii 1866-1868 în Mexic, după care pleacă în insulele Sumatra, Java şi Bornea unde stă peste 20 de ani. Pasionat colecţionar dar şi patriot, el trimite de aici în România 195 de lăzi cu exponate pentru Muzeul de ştiinţele naturii din Bucureşti. Exponatele, extrem de rare şi de mare valoare ştiinţifică, se pătrează şi astăzi la muzeul "Antipa" din Capitală
. 
Emigraţia românilor din Transilvania cunoaşte o creştere numerică, an de an mai mare, îndeosebi după 1894, anul celebrului proces politic intentat de statul maghiar fruntaşilor Partidului Naţional Român, pentru faptul că şi-au intensificat acţiunile de contracarare a politicii acestuia de maghiarizare forţare a românilor şi de sporire a asupririlor de tot felul faţă de orice acţiune românească.

Dintr-o statistică oficială din anul 1910 privind emigrările din comitatele Transilvaniei spre diferite ţări ale lumii, inclusiv în cele de pe continentul american, aflăm că numărul lor, într-un singur an, a fost de 24.632 locuitori, dintre care apoape 10.000 erau români. Din următorul tabel, realizat după statistica mai sus amintită, se pot observa locurile de unde emigraţia a fost mai puternică şi deci presiunea politică şi social-economică mai mare. Mulţi ţărani români transilvăneni s-au oprit în Canada, ţară imensă dar slab populată, dispusă să colonizeze emigranţi. Aici ei primeau gratuit loturi de pământ pentru a-l cultiva. Unii dintre ei, mai întreprinzători, şi-au făcut ferme agricole, după modelul american, reuşind să obţină recolte bogate şi de calitate. Alţii s-au ocupat de oierit, meserie cu bune posibilităţi de prosperare
.

Asemenea ocupaţii au avut emigranţii români şi în diferite state componente a SUA. Aici însă, majoritatea s-au îndreptat spre prospera industrie americană din marile oraşe, în care îi găsim cu miile. În cca 10 state americane se găseau între 2000 şi 15.000 de muncitori români. Uneori, în căutarea unui câştig mai mare ei se mutau în alte fabrici, din  alte oraşe. Veniturile erau trimise în parte celor de acasă, iar restul erau folosite la încropirea unei gospodării proprii. Pe această cale, cu timpul, unii au devenit cetăţeni americani. În oraşele în care numărul emigranţilor români era mai mare, alcătuind, în timp, o comunitate etnică, ei şi-au construit biserici proprii (se cunoşteau, la un moment dat, pe la începutul secolului 20, cca 40 de biserici, printre care şi cea din Montreal, unde vieţuiau câteva mii de români).

Tradiţiile româneşti erau la mare cinste în comunităţile etnice româneşti, fiind cunoscute, în aceiaşi perioadă, vreo 70 de societăţi culturale, de ajutor, etc., precum şi două ziare de limbă română şi anume "Românul" (decembrie 1905) şi "America" (septembrie 1906). Aceasta din urmă, încă în 1913, deci înainte de izbucnirea primului război mondial, scria următoare frază profetică: "Poate cât de curând, mai curând decât ne aşteptăm, mai curând de cât ne închipuim, România va fi chemată să aducă la îndeplinirea năzuinţa noastră - “dezrobirea întregului neam Românesc”
. 

În acelaşi an, 1913, Iosif Şchiopu, publicist, i-a vizitat pe românii americani, după care şi-a scris constatările în două broşuri, în care afirmă că dintre aceştia cca. 10.000 erau originari din Transilvania.

În 1914, când s-a declanşat primul război mondial, se aprecia că în America erau între 100.000 şi 150.000 de români. La sfârşitul războiului, în 1918, numai din comitatul Făgăraş, erau în America 4512 români din 65 de sate. 

Exilul
Primul "val" al exilului este de provenienţă conservatoare (simpatizanţii şi adepţii mişcării legionare, partizanii mareşalului Antonescu, monarhiştii etc.).

In preajma izbucnirii celui de-Al II-lea Razboi Mondial ei numărau circa 150.000. După cucerirea puterii de către generalul Ion Antonescu, şi în special după lichidarea rebeliunii legionare, foarte mulţi legionari au părăsit ţara. Numărul românilor stabiliţi în străinătate a sporit brusc după 23 august 1944, când numeroşi diplomaţi, militari de carieră, oameni de afaceri, ziarişti, medici, jurişti, profesori universitari, care au refuzat să traiască într-o ţară în curs de comunizare, au părăsit România (circa 20.000). 
După 1964, când din închisorile comuniste au fost eliberaţi „duşmanii” regimului, s-a produs un aedăvrat exod către Occident, cei mai mulţi optând pentru ţările deja tradiţionale ale exilului românesc: Franţa, SUA, Canada, Germania, apoi Spania sau Belgia.

Au urmat românii care reuşeau să plece în misiune în străinătate şi "alegeau libertatea", şi românii "rascumparaţi" de rudele bogate sau de oameni politici influenţi. Care erau preferinţele românilor? In primul rând Franţa şi Statele Unite, Canada, Marea Britanie
 şi Germania. Alte destinaţii erau Elvetia, Italia
, Belgia, Austria, Suedia, Spania
, dar şi ţări îndepărtate precum Australia, Argentina, Venezuela etc.

În ceea ce priveşte numărul exilaţilor din perioada comunistă, date relevante sunt oferite de către arhivele fostului CC al PCR
:

- în 1947, în SUA
 se găseau circa 150.000 români, caracterizaţi în respectivul document
 ca fiind „aproape complet americanizaţi...tind să-şi piardă caracterul de minoritate”; în Franţa
 circa 8-10.000 de oameni, dintre care 4000 din „emigraţia veche”, respectiv emigranţi din anii 20-30
;

- în 1967 totalul emigraţiei era, potrivit surselor oficiale, de cca 620.000 (450.000 în SUA şi Canada)
.

În afara emigraţiei propriu-zise, se aflau în Nordul Greciei circa 500.000 macedo-români, în RFG şi Austria – 90.000 germani iar în Israel şi alte state „capitaliste” – circa 400.000 români.
Emigraţia românească după 1990

Perioada 1990–1995 este considerată, astăzi, una a explorărilor: cu o mare diversitate a tipurilor de deplasări; cu destinaţii care îşi pierd puterea de atracţie şi cu schimbări relativ rapide de dominanţă a tipurilor.

Începutul anilor ’90 este marcat de emigraţia etnică. Cel puţin două dintre fluxurile de acest tip, către Germania şi Israel, s-au derulat în cadrul unor politici active de încurajare a migraţiei din partea statelor de destinaţie (în special în cazul Germaniei şi Israelului) şi au marcat stadiul final al unor mişcări iniţiate în peritada comunistă, sau chiar anterior.

Deplasările repetate, pe perioade scurte, pentru comerţ în ţările apropiate (fosta Iugoslavie, Polonia, Turcia, Ungaria, Republica Moldova) au cunoscut, în aceeaşi perioadă, o dezvoltare accentuată. Redusă astăzi la forme specifice mai degrabă zonelor din vecinătatea graniţelor
, „migraţia cu valiza” a antrenat, la începutul anilor ’90, sute de mii de români. Ca şi în cazul migraţiei etnice, importanţa sa este astăzi mai mult legată de consecinţele asupra structurării sistemului migraţiei externe din România
.

Sintagma „migraţie forţată a românilor” poate fi, mai degrabă, utilizată pentru a desemna o secvenţă de explorare a spaţiului internaţional prin recursul la procedurile de acordare a azilului. Practica solicitării de azil a reprezentat una dintre puţinele strategii de mobilitate externe din repertoriul românesc anterior anului 1989, care a fost utilizată intens, în special în cazul Europei, după 1990
. Schimbările legislaţiilor statelor de destinaţie şi eforturile de sincronizare din cadrul UE au pus capăt relativ rapid fenomenului.

Migraţia bazată pe specularea dreptului de azil a fost însă una consistentă şi a facilitat, probabil, inserţia primilor migranţi români în spaţiul european. Aceeaşi perioadă este una a explorărilor în emigraţia pentru muncă. Turcia, Israelul reprezintă destinaţii majore
. Pentru Turcia, „comerţul cu valiza” a reprezentat, probabil, strategia de explorare care a deschis calea pentru muncă. Israelul găsise, la începutul anilor ’90, în forţa de muncă românească un înlocuitor pentru nevoile sale blocate de conflictele din vecinătate. Germania, Ungaria şi Italia sunt destinaţii de rang secund, în aceeaşi perioadă
.
Românii aflaţi în imediata apropiere a graniţelor ţării, în statele vecine.
În Ungaria se poate  vorbi azi de cel mult 30 de mii de români, în judeţele limitrofe: Hajdu şi Bichiş. În Serbia, românii poartă nu numai numele de "români" cat şi cel de "vlahi" , spre exemplu în zona Timocului; Şi aici se pare că trăiesc peste 500 de mii de români, cu alte cuvinte un judet întreg de dimensiunile Caraşului, unde românii nici măcar nu se denumesc oficial români , ci "vlahi".
În Nordul Bulgariei în zona Tribaliei sud-dunărene, românii nu mai există aproape deloc în statisticile bulgăreşti, în ciuda faptului că până şi la Varna înca se vorbeşte pe strada româneşte..  Şi aici se mai află cu siguranţă zeci de mii de români, despre care nu se mai vorbeşte nimic şi orice încercare de a-i convinge pe bulgari de prezenţa  "vlahă" este sortită eşecului. 
 În noile statistici ucrainiene se vehiculează cifra de 20.000 de români.

Aromânii din Grecia, Macedonia, Bulgaria, Croaţia şi  Albania numără circa 1,5  milion, poate chiar mai mulţi, aflaţi cu adevarat în dispersie, fară o patrie fixă, despărţiţi de graniţe, trăind aceleaşi conflicte etnice tipice balcanilor, deznaţionalizaţi şi asimilaţi de sute de ani. Argumentele greceşti spre exemplu marginalizează istoria aromână şi a vlahilor balcanici, refuzând etnicitatea latină şi legăturile româneşti sau spre Romania. S-au emis printre altele chiar şi teorii, cum că aromânii ar fi de fapt greci romanizaţi, în concluzie aromânii ar fi de fapt la origine totuşi "greci" fiind trecuţi în statistici întocmai. 
Acţiuni ale statului român

Până în 1948, pentru a contracara politicile de asimilare forţată promovate de statele pe teritoriul cărora locuiau etnici români, acţiunile statului român s-au concentrat pe susţinerea iniţiativelor vizând crearea unor reţele de şcoli şi biserici proprii, forme de asociere culturală, distribuirea de cărţi şi publicaţii în limba română, menite să contribuie la menţinerea conştiinţei naţionale a conaţionalilor. 

În perioada regimului comunist, interesul autorităţilor române faţă de problemele românilor din afara graniţelor a fost limitat de considerente ideologice şi de raporturile de putere din interiorul lagărului socialist. 

După 1989, România şi-a reafirmat preocuparea faţă de situaţia etnicilor români din vecinătatea imediată şi apropiată, păstrarea şi afirmarea identităţii etnice, lingvistice, religioase şi culturale a acestora devenind una din priorităţile permanente ale statului român. Însă, în pofida acestor eforturi şi a existenţei unei legislaţii europene şi internaţionale privind drepturile minorităţilor, etnicii români continuă să se confrunte cu dificultăţi în planul afirmării identitare.
Strategia Naţională pentru Românii de Pretutindeni 

Principii
Strategia Naţională pentru Românii de Pretutindeni, denumită în continuare Strategia este un document-cadru care îşi propune să stabilească, pentru intervalul 2011-2020, direcţii de acţiune, măsuri şi mijloace destinate păstrării, afirmării şi promovării identităţii românilor de pretutindeni. 

Strategia consemnează faptul că relaţiile României cu conaţionalii din afara graniţelor au la bază repere juridice fundamentale: Constituţia României, al cărei articol 7 atestă explicit preocuparea statului român pentru românii din străinătate, Legea nr. 299/2007 privind sprijinul acordat românilor de pretutindeni, precum şi documentele programatice internaţionale privind protecţia drepturilor şi libertăţilor minorităţilor naţionale. 

Declaraţia Universală a Drepturilor Omului, Convenţia Cadru pentru Protecţia Minorităţilor Naţionale a Consiliului Europei, Carta Europeană a Limbilor Regionale sau Minoritare, Convenţia pentru Protecţia Drepturilor Omului şi Libertăţilor Fundamentale şi Directiva Consiliului European 2000/43/EC care implementează principiul tratamentului egal al persoanelor, fără deosebire de originea rasială sau etnică. 

Strategia este un instrument de politică externă a României, ce urmăreşte respectarea drepturilor persoanelor de etnie română din afara graniţelor României. 

Strategia este justificată de necesitatea combaterii discriminării etnice, a politicilor de asimilare şi scindare a românilor din afara graniţelor, precum şi a fenomenului românofobiei. 

Strategia vizează creşterea prestigiului etnicilor români în statele de cetăţenie/rezidenţă, recunoscând importanţa lor ca potenţiali promotori ai valorilor identitare româneşti în afara graniţelor în vederea menţinerii, promovării şi afirmării identităţii etnice, lingvistice, religioase şi culturale. 

Din această perspectivă, statul român va urmări garantarea de către statele de cetăţenie/rezidenţă, a drepturilor etnicilor români în ceea ce priveşte asumarea şi păstrarea identităţii etnice, dreptul de utilizare a limbii române în educaţie, religie, cultură şi mass-media. 

În acest sens, statul român îşi propune să aibă un dialog permanent cu organismele guvernamentale din statele de cetăţenie/rezidenţă cu instituţiile europene şi organizaţiile internaţionale cu atribuţii în domeniul protecţiei minorităţilor naţionale şi a emigranţilor. 
Obiective 
Strategia ia în considerare faptul că situaţia şi, implicit, problemele cu care se confruntă românii din afara graniţelor diferă în funcţie de: 

- statutul pe care îl au aceştia în statul de cetăţenie/rezidenţă, respectiv de minoritate (etnică, lingvistică, culturală) sau emigraţie; 

- respectarea/nerespectarea de către autorităţile din statele de cetăţenie/rezidenţă a drepturilor specifice (în cazul minorităţilor) sau a drepturilor fundamentale, în general, în cazul propriilor cetăţeni (inclusiv cei de etnie română). 

Raportat la aceşti factori fundamentali, precum şi la specificul fiecărei ţări pe teritoriul căreia există etnici/comunităţi româneşti, susţinerea românilor de pretutindeni atât la nivel politico-diplomatic, cât şi prin sprijinul financiar direct destinat organizaţiilor şi asociaţiilor reprezentative, urmăreşte să le faciliteze acestora manifestarea liberă şi necondiţionată a identităţii de origine şi exercitarea drepturilor aferente statutului pe care îl deţin. 

Prin prezenta Strategie, statul român are în vedere: 

întărirea legăturilor cu românii din afara frontierelor ţării, păstrarea şi afirmarea identităţii culturale a românilor de pretutindeni; 

facilitarea dobândirii/redobândirii cetăţeniei române pentru etnicii români din afara graniţelor ţării şi flexibilizarea regimului de acordare a vizelor; 

stimularea eliminării restricţiilor pe piaţa muncii în spaţiul comunitar pentru cetăţeni români; 

consolidarea cadrului interinstituţional funcţional prin instituirea de parteneriate active şi stabilirea unui dialog eficient între românii de pretutindeni şi instituţiile statului român, precum şi ale statelor de cetăţenie/rezidenţă; 

asigurarea condiţiilor necesare exercitării dreptului de vot pentru cetăţenii români aflaţi în afara graniţelor. 

Direcţii de acţiune 

În plan politico-diplomatic 

- includerea pe agenda de discuţii cu statele pe teritoriul cărora există comunităţi româneşti a problemelor cu care aceştia se confruntă, prin înfiinţarea sau, după caz, intensificarea dialogului în cadrul comisiilor mixte deja constituite pe problemele minorităţilor etnice, precum şi prin semnarea unor acorduri inter-guvernamentale pe această temă; 

- intensificarea dialogului parlamentarilor români în relaţiile cu omologi din alte state, în cadrul grupurilor parlamentare existente la nivelul Parlamentului European (PE) sau la nivelul instituţiilor europene responsabile de protejarea minorităţilor naţionale în Europa2 pentru: 

- susţinerea intereselor comunităţilor româneşti din statele respective – axate pe obţinerea dreptului de reprezentare a acestora în administraţia centrală şi locală; 

- promovarea pe agenda organismelor competente din cadrul Comisiei Europene (CE) şi PE a problemelor cu care se confruntă etnicii români din vecinătatea imediată/apropiată şi/sau emigraţia română în scopul combaterii discriminării
Promovarea intereselor economice româneşti în străinătate

Activitatea MAE român  are în vedere implicarea, directă sau împreună cu ale instituţii centrale, în sprijinirea activităţilor şi proiectelor de importanţă strategică pentru România, precum şi sprijinirea activităţilor curente de comerţ exterior, extinderea companiilor româneşti pe terţe pieţe, atragerea de investiţii străine în România, desfăşurate de alte instituţii cu atribuţii directe legate de mediul de afaceri din România.

MAE desfăşoară următoarele activităţi:
Promovare externă, pentru a facilita intrarea pe diferite pieţe şi extinderea firmelor româneşti deja implantate în străinătate;
Cooperare cu instituţii româneşti specializate în vederea medierii informaţiei şi a contactelor necesare pentru oamenii de afaceri români, în scopul facilitării accesului acestora pe pieţele externe;
Monitorizare, împreună cu direcţiile de zonă, a rezolvării problemelor cu care se confruntă oamenii de afaceri români în derularea afacerilor în străinătate;
Organizare de întâlniri cu reprezentanţi ai mediului de afaceri pentru identificarea tipului de sprijin necesar;
Organizare sau sprijin în organizarea de către alte structuri guvernamentale de evenimente cu caracter economic (conferinţe, seminarii, reuniuni, forumuri);
Asistenţă specifică domeniului de activitate în organizarea de misiuni economice în străinătate;
Accentuarea prezenţei intereselor economice româneşti prin valorificarea potenţialului reprezentat de consulii onorifici ai României;
Elaborarea şi urmărirea punerii în aplicare a unui calendar de acţiuni în scopul promovării intereselor economice ale României
IIII. DIASPORA EUROPEANĂ
Diaspora britanică – în timpul ultimului secol milioane de englezi, scoţieni, irlandezi şi galezi au emigrat peste tot în lume, mai ales în SUA, Canada, Australia, Noua Zeelandă şi Africa de Sud., ceea ce explică utilizarea limbii engleze în toate zonele menţionate. 

Diaspora bulgară cuprinde circa un milion de persoane dispersate în lume, majoritatea lor în Europa, în statele vecine (România, Grecia, Serbia, Turcia). Circa 200.000 de bulgari trăiesc în SUA, 50.000 în Canada şi 20.000 în Mexic. Alte comunităţi mari sunt în Franţa, Germania, Italia, Rusia şi Marea Britanie.
Diaspora estoniană
. Peste 5 milioane de etnici estonieni trăiesc în afara graniţelor Estoniei, după invazia nazistă din 1940 şi după anexarea la URSS din 1945, care a condus la deportări masive în Siberia. Refugiaţii au emigrat în SUA, Canada, Suedia, Finlanda, germania, Franţa, Danemarca, Ţările de Jos, Marea Britanie şi o mică parte în China, Japonia, Australia şi Mexic. 

Diaspora franceză
. În lume trăiesc peste 100 milioane de francezi de limbă franceză şi etnici francezi: în jur de 55 milioane în Franţa, 3 milioane în Belgia (cunoscuţi sub numele de walloni), 3 milioane în cantoanele occidentale din Elveţia, 2 milioane în Luxemburg, Andorra şi Monaco, o mică parte în Vestul Italiei, Sud-Vestul Germaniei şi Nordul Spaniei. Acestea din urmă includ „două puncte” din teritoriile foste franceze: din Africa de nord, statele independente Algeria, Maroc şi Tunisia; din Sud-Estul Asiei (fosta Indochina franceză), statele independente Cambodgia, Laos şi Vietnam. Există comunităţi importante şi în America de Nord, Canada, America de Sud şi Oceania (Noua Caledonie şi Polinezia franceză), constituite din descendenţi ai francezilor emigranţi.

Diaspora irlandeză se compune din emigranţi irlandezi şi descendenţii acestora în SUA, Marea Britanie, Canada, Australia, Noua Zeelandă, Argentina, Africa de Sud. Este compusă din circa 80 milioane persoane şi este rezultatul deplasărilor masive de persoane din Irlanda, datorită condiţiilor economice şi represiunii politice. Persoane notabile din diaspora irlandeză mondială sunt foştii preşedinţi ai SUA John F. Kennedy, Ronald Reagan, Bill Clinton.

Diaspora italiană s-a născut după unificarea Italiei, în 1861. Un mare număr de italieni şi sicilieni au emigrat în Brazilia, Argentina, SUA, Canada, Australia, Franţa, Germania, Ţările de Jos; un număr mic se află şi in Israel sau Africa de Sud. Un recensământ din 1861 estimează la 100.000 numărul italienilor care trăiau în străinătate
. Dificultăţile economice inerente sfârşitului primului război mondial au condus la creşterea numărului emigranţilor italieni în străinătate, acesta fiind estima la 9.200.000
.
Diaspora lituaniană
 a fost formată, în mare ei majoritate, după cel de al doilea război mondial şi se află dispersată în America de Nord şi Europa (Franţa, Germania, Irlanda, Polonia, Suedia), în RUsia, Mexic şi Brazilia. 
Diaspora letonă
. Cei mai mulţi letoni au părăsit ţara după al doilea război mondial şi s-au stabilit în America de Nord. O mare comunitate de letoni (aproape 1.000.000 după anul 1940) rusificaţi se află pe teritoriul Rusiei şi luptă cu probleme de identitate naţională.

Diaspora maghiară
 este reprezentată de cetăţenii maghiari care au emigrat din Ungaria (de-a lungul timpului şi indiferent de graniţele sale) pretutideni în lume. În această categorie nu sunt incluşi maghiarii de peste hotare care fac parte din comunităţile etnice şi din minorităţile naţionale de origine maghiară existente de peste un mileniu în ţările vecine Ungariei. Diaspora este constituită în special prin succesivele valuri de emigrare din Ungaria, în cursul secolului XX. Astfel, la începutul secolului, se constată primele deplasări, pe raţiuni strict economice, în mare parte către Europa Occidentală şi America, apoi o emigraţie a evreilor în timpul şi după cel de-al doilea război mondial, o emigraţie politică după Insurecţia de la Budapesta din 1956, iar după căderea comunismului plecări mult mai sporadice, mai degrabă sub formă de expatrieri decât de emigrări definitive.
Diaspora olandeză
. Milioane de descendenţi ai olandezilor trăiesc în SUA, Canada, Australia, Noua Zeelandă, Indonezia, India şi Africa; Caraibe (Aruba şi Antilele Olandeze, care sunt oficial teritorii olandeze). 4.000.000 

Diaspora poloneză
 din secolele XIX şi XX s-a realizat în SUA, Canada, Brazilia, Argentina, Israel şi Australia. În SUA trăiesc circa 9 milioane de descendenţi polonezi a fost masivă după treptatele împărţiri ale ţării şi mai ales după septembrie 1939, după cucerirea de către Germania nazistă. Un mare număr de refugiaţi şi şi muncitori imigranţi s-au stabilit în Austria, Belgia, Croaţia, Danemarca, Franţa, Germania, Spania, Suedia, Elveţia.

Diaspora portugeză
 se află în Franţa, Germania, Ţările de Jos, Andora, în fostele colonii africane şi asiatice portugheze (Angola, Capul Verde, India, Sri Lanka etc.). 

Diaspora suedeză
 se află în Finlanda sau SUA (de la sfârşitul secolului al XIX-lea; numărul acestora se ridică la circa 8.000.000. Americanii de origine suedeză constituie circa 10% din populaţia din Minnesota şi din alte mari oraşe din Illinois, Wisonsin şi Pennsylvania). În aceeaşi perioadă un mare număr de suedezi au migrat în Canada, alături de alţi etnici din statele scandinave. 

IV. POLITICI EUROPENE REFERITOARE LA MIGRAŢIE ŞI AZIL

Termenul „diaspora”, aşa cum a fost detaliat anterior, cuprinde mai multe tipologii, mergând de la emigranţi, azilanţi, lucrători sezonieri, refugiaţi etc, comunităţi care întreţin relaţii – de amploare diferită – cu ţara de origine. Ca atare, la nivel european nu se poate regăsi o legislaţie specifică referitoare la „diaspora”.  Ceea ce poate fi luat în considerare în acest domeniu, sunt politicile Uniunii referitoare la migraţie, exil şi azil, libera circulaţie a persoanelor. respectarea drepturilor omului, dreptul la muncă.
Statele-membre ale Uniunii Europene trebuie să ia în consideraţie seriile de politici migraţioniste, pentru a administra eficient procese ca: stabilirea eficientă şi politica de control a fenomenului migraţiei, politica de consolidare a legislaţiei în combaterea migraţiei ilegale şi angajării ilegale a lucrătorilor străini, integrarea politicii pentru imigranţi şi politicii privind cooperarea internaţională în domeniul migraţiei. 
Conform EUROSTAT
, ţările UE pot să se aştepte la o descreştere considerabilă a populaţiei apte de muncă în următoarele 4-5 decade. Prin urmare, toţi membrii UE sunt de acord cu ideea că un management global şi coerent al fenomenului de migraţie ar contribui la evoluţia întregii Uniuni Europene. Membrii UE, implicit Comisia UE, trebuie să gestioneze în mod continuu şi corespunzător procesele, în loc de a reacţiona spontan la evoluţiile naturale, haotice. Datorită specificului politicilor de integrare europeană, care implică deschiderea pieţelor forţei de muncă şi libera circulaţie a persoanelor pe întreg teritoriul Uniunii, fiecare decizie adoptată de o singură ţară influenţează imediat fluxul de migraţie printre celelalte ţări membre. Astfel, membrii UE au decis să urmeze o politică comună cu privire la migraţie şi Comisia Europeană a fost abilitată să propună elaborarea acestei politici. O mare parte a acestei politici comune este astăzi parte a aquis-ului comunitar. Această politică de gestionare a migraţiei în UE, prin intermediul unor acţiuni co​ordonate, a examinat necesităţile de lucru ale pieţei comune şi evoluţia demografică a ţărilor UE. Aceste provocări sunt foarte importante pentru mediul european în viitorul apropiat. 
După lucrările Conferinţei cu Privire la Migraţia Legală din Lisabona (septembrie 2007), Comisarul Eu​ropean Franco Frattini a declarat că: „Migraţia ilegală trebuie percepută ca un fenomen inevitabil a lumii contemporane, şi nu ca o ameninţare. Pentru Uniunea Europeană, acest fenomen este un avantaj, luând în consideraţie descreşterea forţei de muncă în decadele următoare. Pe de altă parte, trebuie să luăm în consideraţie statisticele, care arată că 85% a forţei de muncă slab calificate care imigrează în lume, ajung în Uniunea Europeană şi doar 5% ajung în Statele Unite. Între timp, 55% forţei de muncă mediu şi înalt calificate care imigrează pleacă în Statele Unite şi doar 5% vin în UE. Trebuie să modificăm aceste statistici printr-o nouă viziune şi politici noi”
. 
UE trebuie să se asigure că există proceduri sigure și eficiente de acordare a azilului pentru persoanele care au nevoie de protecție. La 60 de ani de la semnarea Convenției de la Geneva privind statutul refugiaților, a sosit momentul ca UE să își reafirme angajamentul de a oferi protecție oricărui resortisant al unei țări terțe sau oricărui apatrid persecutat care sosește pe teritoriul său
. 

Reglementările europene în aceste domenii sunt extrem de variate şi numeroase; dintre acestea, de bază pentru problematica abordată pot fi:
Programul de la Haga: Întărirea libertăţii, securităţii şi justiţiei în Uniunea Europeană

- Programul de la Stockholm: O Europă deschisă şi sigură în serviciul cetăţenilor şi pentru protecţia acestora

Adoptarea în 2010 a Regulamentul privind crearea Biroului European de Sprijin pentru Azil (EASO)

Sistemul „Cartea Albastră a UE” instituie un pachet atractiv de măsuri, cum ar fi egalitatea de tratament cu lucrătorii naționali, condiții favorabile de reîntregire a familiei și mobilitatea în interiorul UE pentru a atrage persoane cu înaltă calificare în UE
.

Directiva 2003/86/CE a Consiliului din 22 septembrie 2003 privind dreptul la reîntregirea familiei, publicată în Jurnalul Oficial al Uniunii Europene nr. L251 din 3 octombrie 2003
;

· Directiva 2003/109/CE a Consiliului din 25 noiembrie 2003 privind statutul cetăţenilor ţărilor terţe care sunt rezidenţi pe termen lung, publicată în Jurnalul Oficial al Uniunii Europene nr. L16 din 23 ianuarie 2004
;

· Directiva 2003/110/CE a Consiliului din 25 noiembrie 2003 privind asistenţa la tranzit în cadrul măsurilor de îndepărtare pe cale aeriană, publicată în Jurnalul Oficial al Uniunii Europene nr. L321 din 6 decembrie 2003
;

· Directiva 2004/114/CE a Consiliului din 13 decembrie 2004 privind condiţiile de admisie a resortisanţilor ţărilor terţe pentru studii, schimb de elevi, formare profesională neremunerată sau servicii de voluntariat, publicată în Jurnalul Oficial al Uniunii Europene nr. L375 din 23 decembrie 2004
;

· Directiva 2005/71/CE a Consiliului din 12 octombrie 2005 privind o procedură specială de admisie a resortisanţilor ţărilor terţe în scopul desfăşurării unei activităţi de cercetare ştiinţifică, publicată în Jurnalul Oficial al Uniunii Europene nr. L289 din 3 noiembrie 2005
;

· Directiva 2008/115/CE a Parlamentului European şi a Consiliului din 16 decembrie 2008 privind standardele şi procedurile comune aplicabile în statele membre pentru returnarea resortisanţilor ţărilor terţe aflaţi în situaţie de şedere ilegală, publicată în Jurnalul Oficial al Uniunii Europene nr. L348 din 24 decembrie 2008
;

· Directiva 2009/52/CE a Parlamentului European şi a Consiliului din 18 iunie 2009 de stabilire a standardelor minime privind sancţiunile şi măsurile la adresa angajatorilor de resortisanţi din ţări terţe aflaţi în situaţie de şedere ilegală, publicată în Jurnalul Oficial al Uniunii Europene nr. L168 din 30 iunie 2009
;

· Directiva 2009/50/CE a Consiliului din 25 mai 2009 privind condiţiile de intrare şi de şedere a resortisanţilor din ţările terţe pentru ocuparea unor locuri de muncă înalt calificate, publicată în Jurnalul Oficial al Uniunii Europene nr. L155 din 18 iunie 2009
;

· Directiva 2004/81/CE a Consiliului din 29 aprilie 2004 privind permisul de şedere eliberat resortisanţilor ţărilor terţe care sunt victime ale traficului de persoane sau care au făcut obiectul unei facilitări a imigraţiei ilegale şi care cooperează cu autorităţile competente, publicată în Jurnalul Oficial al Uniunii Europene nr. L261 din 6 august 2004

� http://eur-lex.europa.eu/Notice.do?mode=dbl&lang=ro&ihmlang=ro&lng1=ro,pt&lng2=bg,cs,da,de,el,en,es,et,fi,fr,hu,it,lt,lv,mt,nl,pl,pt,ro,sk,sl,sv,&val=392670:cs&page=


� http://eur-lex.europa.eu/LexUriServ/LexUriServ.do?uri=COM:2011:0901:FIN:RO:HTML


� http://eur-lex.europa.eu/LexUriServ/LexUriServ.do?uri=OJ:L:2008:348:0098:0098:RO:PDF


� http://eur-lex.europa.eu/LexUriServ/LexUriServ.do?uri=OJ:L:2009:168:0024:0032:RO:PDF


� http://eur-lex.europa.eu/LexUriServ/LexUriServ.do?uri=OJ:L:2009:155:0017:0029:RO:PDF


� http://eur-lex.europa.eu/LexUriServ/LexUriServ.do?uri=CELEX:32004L0081:ro:NOT


� Ibidem

